אדריכלות נוף - "שדות"- מעל 20 שנות ניסיון בתחום במגזר הפרטי והעסקי
דף הבית » אדריכלות נוף
"שדות" – מומחים באדריכלות נוף
מובילים בתכנון מרחבים פתוחים ציבוריים ופרטיים כגון גינות, מבנים מסחריים, אולמות אירועים, מלונות ועוד. מעל 20 שנות ניסיון בתחום.
זאב דיאמנט, מנכ"ל ובעלים של שדות, בעל נסיון של מעל 20 שנה בתכנון, הקמה ועיצוב גינות. המטרה שלי היא לגרום לכך שהטבע יהיה אצלך בבית.
החלום לגור בבית עם גינה מרווחת ונעימה, עטופה בירוק, הוא חלום המשותף לרבים. אז איך מתכננים גינה שתגשים את החלום הפסטורלי שלנו? ומה תפקידו של אדריכל הנוף בהגשמת החלום?
לבד או עם אדריכל נוף?
זו שאלה שרבים מתלבטים בה. אולם, כפי שלא תעצבו את הבית שלכם בעצמכם כך גם בהקמת גינה מומלץ להתייעץ עם אדריכל נוף, בעל ניסיון וידע בתחום, ובעיקר כשמדובר בפרויקטים מורכבים. ניתן להתחיל בעצמכם את התכנון אך כשמדובר בגינה גדולה הכוללת גם עצים, גופי תאורה ומערכת השקיה, רצוי לפנות לבעל מקצוע.
האדריכל ייתן ערך בנושאים כגון: כיווני אויר ושמש, מבנה טופוגרפי, צמחיה המתאימה לסוג האקלים והקרקע, שילוב אלמנטים שונים כגון: מים, תאורה, פינות ישיבה, דק, פרגולה ועוד.
תכנון מוקפד באמצעות אדריכל נוף, שישלב בין הרצונות שלכם לתנאי המקום והאקלים יחסוך לכם הרבה כסף, טעויות ועוגמת נפש בעתיד.
מקימים גינה? שני דברים שכבר אתם יכולים לעשות…
מה הייעוד? קביעת המטרה לשמה תשמש אותנו הגינה; האם מדובר בגינת נוי שמטרתה לייצר מקום אירוח נוסף או בגינת ירק ותבלינים או שאולי חשוב לנו לייצר פינת משחק מרווחת לילדים? איסוף כל הרצונות, הצרכים והחלומות של דיירי הבית.
כמה זה עולה לנו? הגדרת התקציב שישמש בתהליך העיצוב, התכנון וההקמה. חשוב להסתכל קדימה גם על נושא של על עלויות תחזוקה עתידיות של הגינה.
מהן הנקודות החשובות שיש להתייחס אליהן?
1. תשתיות – קביעת תשתיות מתאימות של מים וחשמל בגינה. יש לדאוג מראש לחיבור מתאים למערכת השקיה ובמקרה שהגינה מחולקת לשני איזורים או יותר יש לדאוג לשרוולים שיונחו מתחת לריצוף. את מערכת החשמל יש לבדוק באמצעות חשמלאי ולהניח שקעים המוגנים בפני מים במקומות המתאימים. באמצעות מפסק מיוחד, יש אפשרות לשלוט מתוך הבית על תשתית החשמל בגינה.
2. לא על היופי לבדו – איך בוחרים צמחיה? הבחירה צריכה להיעשות בקפידה תוך התאמת הצמחיה לסוג הקרקע ולאקלים המקומי וזאת בכדי שהצמחים יחזיקו מעמד לאורך זמן וההשקיה תהיה חסכונית. אדריכל נוף יוכל לעזור לכם בהבנת האקלים, תנאי השטח וסוג הקרקע ולעזור לכם בהתאמת הצמחיה הנכונה לסגנון העיצובי שבחרתם.
3. קווי מתאר – כשמתכננים את הגינה חשוב לסמן בקווים כללים היכן רוצים למקם מסלעות, שבילים, פינת משחקים או פרגולה. בשלב הזה אדריכל הנוף מסייע בשרטוט המבנה תוך התחשבות בתנאי השמש, כיווני האוויר, עומק הקרקע וסוגה.
4. תאורה לגינה – כבר בתכנון יש לסמן איזה איזורים נרצה להאיר: החל מפינות ישיבה ואירוח, דרך צמחים ועצים מסויימים. ישנן מספר סוגי תאורה, כגון: תאורה פונקציונלית המתאימה לאזור משחקים או לפינות אירוח ותאורת אוירה המתאימה לצמחיה מרשימה.
5. טרום הקמה – יש לטפל בקרקע לפני ששותלים. החל מריסוס והדברה נגד מזיקים ועשבים שוטים, דרך הפיכת הקרקע באמצעות מכשיר מיוחד, פיזור קומפוסט וחומרים הסופחים מים שישפיעו על צריכת המים בעתיד, יישור הקרקע והתקנת מערכת ההשקיה. רק בסוף כל אלה מתחילה פעולה השתילה.
כיצד תבחרו את אדריכל הנוף שלכם?
נכנסתם לבית חדש ואתם מתחילים לדמיין בראש איך תיראה הגינה שלכם או שהחלטתם לעשות "מייק אובר" לאיזור החיצוני של הבית שכבר נראה מוזנח ולהפיח בו יופי וחיים.
הנה כמה טיפים חשובים שיעזרו לכם לבחור את בעל המקצוע המתאים:
אין מתאים כבעל ניסיון עשיר – הסתכלו בתיק העבודות של אדריכל הנוף ובררו עימו מהם הניסיון והותק שלו בתחום.
קבלו המלצות ודברו עם הלקוחות שלו, כאלה שהיו במצב דומה למצב שלכם מבחינת מיקום הגינה וסוג הגינה הרצוי. שאלו על הידע וההבנה של אדריכל הנוף בצמחיה, ועל יכולתו לתת מענה אפקטיבי לבעיות שהתעוררו תוך כדי ההקמה.
בקשו לדבר גם עם לקוחות שתכנן את גינותיהם לפי זמן ממושך כדי שתוכלו לראות במו עיניכם איך נראית ומתנהגת הגינה לאחר תקופה.
אל תסתפקו בתמונות באתר או בפייסבוק, צאו לשטח ולכו לראות את הגינות כדי שתוכלו לקבל את התמונה המלאה.
מטבע הדברים, במהלך בניית בית, ובעיקר לקראת שלבי הסיום, עולות ומתעוררות מחשבות ותהיות לגבי הגינה העתידית שלנו. אותה פינת חמד ומרגוע שקרוב לוודאי תספק לנו את אותה קרירות נעימה בימי הקיץ הלוהטים ותמלט אותנו מהלחות הבלתי נסבלת .
שאלת השאלות בעניין זה היא איך היינו רוצים שהגינה שלנו תיראה. האפשרות המידית היא לנסות ולגבש בעצמנו את המודל המועדף, אבל ישנו סיכוי לא מבוטל שפשוט לא ניתן את הדעת להרבה מאד נושאים תכנוניים השמורים לבעלי המקצוע בתחום. אז נעים להכיר, תחום אדריכלות הנוף.
זהו בדיוק התחום המקצועי שנועד לתת מענה לכל אותם התלבטויות ותהיות הניצבות בפנינו בכל הקשור לתכנון והקמת הגינה. די אפילו בהתרשמות קצרה ותכליתית של בעל מקצוע בקיא ומנוסה בתחום, כדי להרחיב מבטנו ולהעמיק את הבנתנו בסוגיות התכנוניות הנוגעות באופן ספציפי לגינה שלנו.
ביכולתו של אדריכל הנוף לייצר את האינטגרציה המתבקשת בין המרקם הבנוי לבין המרחב הפתוח העוטף אותו מכל הכיוונים. אדריכלות נוף במתכונתה המודרנית והמתקדמת מאפשרת למתכנן להתייחס לכל פרויקט באופן רב-ממדי תוך התייחסות לשורה ארוכה של נושאים הכוללים, בין היתר, שליטה בעקרונות עיצוביים של מרקמים בנויים ושל מרחבים פתוחים, עד כדי ירידה לפרטי גן ונוף,
ידיעת הגיאוגרפיה והאקולוגיה ברמת האזור האקלימי, ואפילו בקיאות ברזי ההיסטוריה הנוגעים לתולדות האומנות ולתחום האדריכלות במקום המיועד לפיתוח.
מעבר לשליטה באותם נושאים קלאסיים ומסורתיים בחלקם, קיים בתחום הפרופסיה גם הפן המודרני המתקדם, הנוגע לכלי התכנון.
מעטים מסתפקים כיום בסקיצות ובשרטוטי נייר ועיפרון, כפי שהיה מקובל עד לפני עשור אחד או שניים שקדמו לימינו.
כיום ניתן למצוא בארגז הכלים של האדריכל המתכנן והמעצב מבחר תוכנות ממוחשבות ועדכניות לגיבוש הפרוגראמות הרצויות וכן אמצעים ממוחשבים המספקים המחשה דו ממדית ותלת ממדית למראה העתידי של הפתרונות המוצעים.
10 סוגיות מפתח, שכדאי לדון עם אדריכל הנוף שלכם:
1. מהן הציפיות שלנו מהגינה- אילו צרכים היא אמורה לספק לנו? האם היא מיועדת לשרת משפחה עם ילדים? אנשים מבוגרים בלבד?
2. אילו פונקציות היינו רוצים שהיא תכלול מעבר לצמחייה ולפינת הישיבה הקלאסית? האם נרצה מטבח מאובזר? בריכת נוי או רחצה? אזורי מחסנים וחנייה? אכלוס בע"ח?
3. מהם המיקומים שבהם נרצה שטחים מוצללים והיכן נעדיף חשיפה מלאה או חלקית לשמש?
4. איזה סגנון גינה (ובהתאם לכך אופי צמחייה) מועדף עלינו (ארצישראלי, יפני, טרופי וכו') והאם ישנם כבר כמותו באזור הגאוגרפי הנתון?
5. האם נרצה גינה אינטימית ונסתרת, או לחילופין, גינה מוחצנת ובולטת עם "טביעת רגל" משמעותית באזור?
6. האם נהיה מעוניינים בגינה חסכונית במים או שנהיה אדישים לנושא צריכת המים לטובת מראה כללי עשיר ורווי צמחיה ומתקני מים?
7. האם נחפוץ בהשקעה מינימלית למטרות תפעול ואחזקה או שגם כאן נרצה למצות את פוטנציאל הגינה באופן מרבי?
נוכל כמובן להוסיף שאלות לגבי המתכנן:
8. האם ניתן להתרשם מפרויקטים בתחום הגינון באותם סדרי גודל הצפויים אצלנו שהמתכנן טיפל בהם?
9. כיצד מתבצע ההליך התכנוני שלו? האם נקבל לרשותנו פירוט עלויות לפי עבודה וחומרים? לוחות זמנים? שרטוטים והדמיות?
10. מהי רמת המחירים של אותו המתכנן ובאיזה אופן הוא מתחייבת ללוות את הפרויקט במהלך הפיתוח?
בשורה תחתונה, נדגיש שוב שעל מנת לקיים חיבור מאוזן בין הגינה, על כל האלמנטים שבה, לבין מבנה הבית ומרחב הנוף הכללי, ובכדי להבטיח שמירה על ההרמוניה בין כל הגורמים, רצוי עד מאד לערב באתגר התכנוני אדריכל או הנדסאי נוף, בעל אישיות נעימה, עם יכולת הכלה וניהול דיאלוג אפקטיבי וסובלני, וכמובן שיהיה מקצוען, בעל ידע ושליטה נרחבים, בכדי לעבד ולפשט עבורנו את כל הסוגיות המורכבות הקשורות באתגרי התכנון ולחתור לתוצאה איכותית, שמחה ומשביעת רצון.
הקמת גינה על הגג או מרפסת
ריהוט לגינה – כל מה שחשוב לדעת